Problema sa 

Pagtulog

FDA Opisina ng Pangkalusugang Pangkababaihan 

www.fda.gov/womens

Pangunahing Katotohanan Tungkol 

sa Pagtulog

Karamihan sa mga may sapat na gulang ay 

nangangailangan ng 7- 8 oras na pagtulog bawat 

gabi. Hindi lahat ay nakukuha ang sapat na tulog 

na kailangan nila. 

Paminsan-minsan, maaari kang magkaroon ng 

problema sa pagtulog dahil sa:

• Stress

• Mga problema sa kalusugan at gamot

• Mahabang oras ng trabaho / pag-iiba ng oras 

ng trabaho

• Ilaw o ingay

• Pag-inom ng alak o pagkain ng masyadong 

malapit sa oras ng pagtulog

Kung nagkakaproblema ka sa pagtulog o 

pananatiling tulog sa buong gabi, maaari 

kang magkaroon ng problema sa pagtulog na 

tinatawag na insomnia.

Ang ilang mga tao ay may mas malubhang 

problema sa pagtulog. Kausapin ang iyong 

doktor kung ikaw ay:

• Nakakatulog sa araw

• Humihilik o gumagawa ng tunog na parang 

nasasakal sa iyong pagtulog

• Magkaroon ng kakaibang nararamdaman sa 

iyong mga binti o pakiramdam na kailangan 

mong igalaw ang iyong mga binti

Mga Gamot na Makatutulong sa 

Iyo na Makatulog

May mga gamot na maaaring makatulong sa 

iyong makatulog o manatiling tulog. Kailangan 

mo ng reseta ng doktor para sa ilang mga gamot 

sa pagtulog. Maaari kang makakuha ng iba pang 

mga gamot na over-the-counter (OTC) nang 

walang reseta.

Reseta

Ang mga reseta na gamot sa pagtulog ay 

gumagana nang maayos para sa maraming tao, 

ngunit maaari silang maging sanhi ng masamang 

epekto.

• Kausapin ang iyong doktor tungkol sa lahat ng 

mga peligro at benepisyo ng paggamit ng mga 

de-resetang gamot sa pagtulog.

• Ang mga gamot sa pagtulog na iniinom para 

sa insomnia ay maaaring makaapekto sa iyong 

pagmamaneho sa umaga pagkatapos gamitin.

• Ang mga gamot sa pagtulog ay maaaring 

maging sanhi ng mga bihirang epekto tulad 

ng:

- Malubhang reaksiyong alerhiya

- Malubhang pamamaga ng mukha

- Mga pag-uugali tulad ng pagtawag sa 

telepono, pagkain, pakikipagtalik, o 

pagmamaneho habang inaantok ka pa

Over-the-Counter (OTC) 

Ang mga OTC na gamot sa pagtulog ay mayroon 

ding mga masamang epekto. Basahin ang “Label 

ng Katotohanan ng Gamot” upang malaman ang 

iba pang masamang epekto ng OTC na gamot sa 

pagtulog. 
 Ang fact sheet na ito ay binuo ng FDA Office of Women’s Health.

Upang makakuha ng ibang mapagkukunan tungkol sa kalusugan ng kababaihan, pumunta sa

www.fda.gov/womens

2021

Problema sa Pagtulog

Mga Tip para sa Mas Mahimbing na Pagtulog

Ang paggawa ng ilang mga pagbabago sa iyong mga kinagawian sa oras ng pagtulog sa 

gabi ay maaaring makatulong sa iyo na makuha ang sapat na pagtulog na kailangan mo.

• Matulog at bumangon sa parehong oras bawat araw.

• Matulog sa isang madilim, tahimik na silid.

• Iwasan ang caffeine at nikotina.

• Huwag uminom ng alak bago ang oras ng pagtulog.

• Gumawa ng isang bagay upang matulungan kang mamahinga bago ang oras ng pagtulog.

• Huwag mag-ehersisyo bago ang oras ng pagtulog.

• Huwag iidlip pagkatapos ng 3:00 p.m.

• Huwag kumain ng maraming pagkain bago matulog.

Kausapin ang iyong tagabigay ng pangangalaga ng kalusugan kung 

mayroon kang problema sa pagtulog na halos tuwing gabi ng higit sa 2 

linggo.

Problema sa Pagtulog (TAGALOG)